Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
28 พ.ค. 2558

Sideways ในกรอบแนวรับ 1,480-1,500 จุด…เลือก “เก็งกำไร” 
ดัชนี SET อยู่ที่ 1,494.72 จุด -6.12 จุด -0.41% ปริมาณซื้อขาย 13,423  ลบ.
แนวรับ:          1,485          แนวต้าน:          1,510
 
สรุปทิศทางและแนวโน้มตลาด
SET ยังเคลื่อนไหว Sideways ในกรอบแนวรับ 1,480-1,500 จุด: แรงขายหุ้นขนาดใหญ่ กลุ่มพลังงาน และธนาคาร กดดัน SET ตลอดช่วงเช้า ไม่สามารถยืนได้เหนือระดับแนวต้านจิตวิทยาที่ 1,500 จุด ทำให้ SET ยังมีแนวโน้มเคลื่อนไหวในกรอบการพักฐานด้วยแนวรับ 1,480 จุด เป็นแนวรับหลักต่อไป…ซึ่งถ้าพิจารณาในเชิงพื้นฐานอิงความสัมพันธ์ระหว่าง ROE กับ PBV ในอดีต จะเห็นว่าที่ระดับ PBV 2x ในปัจจุบัน และ ROE ที่ ~14% มี Downside Risk จำกัด ที่ บริเวณ 1,480 +/- จุด และเป็นโอกาส ซื้อ” สำหรับนักลงทุนระยะกลาง-ยาว แล้ว (นักลงทุนระยะสั้นรอ Sentiment ฟื้นตัวก่อน หรือ SET สามารถยืนได้เหนือ 1,505 จุด)
“ซื้อ” TTCL INTUCH และกลุ่มรับเหมาฯ: Sentiment ที่ยังอ่อนแอของตลาด  ทำให้กลยุทธ์การเข้าซื้อช่วงนี้อยู่ในรูปแบบการ “ทยอยซื้อ” โดยเราชอกลุ่มหุ้นที่ได้รับผลดีจากดอกเบี้ยต่ำกว่า INTUCH SAWAD หุ้นกลุ่มรับเหมาฯ ที่แนวโน้มการลงทุนภาครัฐฯ จะเร่งตัวขึ้นในช่วงที่เหลือของปีนี้ อย่าง CK STEC SEAFCO ขณะที่ แนะนำ “ซื้อ” TTCL จากแนวโน้มผลการดำเนินงานที่ Bottom out ไปแล้วใน 1Q15 และคาดว่ากำไรจะเติบโตต่อเนื่องรายไตรมาสไปอีก 2 ไตรมาสเป็นอย่างน้อย จากรายได้การขายไฟฟ้าที่เพิ่มขึ้น และกำไรจากธุรกิจ EPS ที่เพิ่มขึ้น หลังงานกำไรต่ำส่วนใหญ่รับรู้ไปแล้วใน 1Q15 ขณะที่รายได้จากการสร้างโรงไฟฟ้าถ่านหินจะเริ่มรับรู้ตั้งแต่ปี 2016 เป็นต้นไป หนุนกำไรเติบโต 53-81% ในปี 2015-16 นอกจากนี้ยังคาดว่า TTCL จะออกจาก Turnover List ในสัปดาห์หน้า ประเมินแนวต้าน 35.75 บาท หรือถัดไปที่ 37.0 บา
 
หุ้นที่น่าสนใจทางเทคนิค
TPCH “ซื้อ” ราคาหุ้นแกว่งฟื้นตัวขึ้นกลับมายืนเหนือเส้นค่าเฉลี่ย 1 เดือนได้ พร้อมปริมาณการซื้อขายที่เริ่มเพิ่มสูงขึ้น เครื่องมือ MACD ตัด Signal ขึ้น คาดว่าจะสามารถแกว่งตัวขึ้นได้ต่อเนื่อง แนวต้านแรกบริเวณ 19.70 บาท และถัดไปที่บริเวณ 20.30 บาท
STA “ซื้อ” ราคาหุ้นดีดตัวขึ้นมายืนเหนือเส้นค่าเฉลี่ยระยะ 3 เดือนได้ พร้อมปริมาณการซื้อขายสนบสนุน เครื่องมือ MACD กลับมาเป็นบวก เป็นจังหวะซื้อเก็งกำไร มีแนวต้านแรกบริเวณ 13.30 บาท และเป้าหมายถัดไปที่ 13.90 บาท 
EPG “ซื้อ” ราคาหุ้นเริ่มฟื้นตัวขึ้นอีกครั้งหลังพักตัว ด้วยรูปแบบ Rising Methods เครื่องมือ DI+ ตัด DI- ขึ้น พร้อม MACD ที่เป็นบวก เป็นจังหวะซื้อเก็งกำไรตามการฟื้นตัว มีแนวต้านแรกที่ 10.00 บาทและแนวต้านถัดไปบริเวณ 10.50 บาท
PTTGC “ซื้อ” ราคาหุ้นมีแนวโน้มแข็งแรงกว่าตลาด แกว่งขึ้นอีกครั้งหลังพักตัวไม่หลุดเส้นค่าเฉลี่ยระยะสัปดาห์ พร้อมปริมาณการซื้อขายโดดเด่น เป็นจังหวะซื้อเก็งกำไรตามการฟื้นตัว มีแนวต้านแรกบริเวณ 67.00 บาทและมีเป้าหมายระยะกลางที่ 70.00 บาท 
 
Futures แนวรับ       แนวต้าน
SET50       970          990
               960         1000
Gold        19100        19200
              19000        19300
Oil          2080         2160
             2060         2180